Κατανόηση συναισθημάτων και σχέσεις συνομηλίκων μαθητών σε επικινδυνότητα για μαθησιακές δυσκολίες Α' και Β' δημοτικού
Creators: name: Σόρτση, Δήμητρα Γεωργίου
Publisher: name: Aristotle University of Thessaloniki
Year: 2019
Subjects: Κατανόηση συναισθημάτων
Σχέσεις συνομηλίκων
Κοινωνική-Συναισθηματική Επάρκεια
Emotional understanding
Peer relations
Social-Emotional Competence

description: Η παρούσα διπλωματική εργασία έχει ως στόχο να εξετάσει την κατανόηση των βασικών και μεικτών συναισθημάτων, καθώς και τις σχέσεις συνομηλίκων παιδιών στις δύο πρώτες τάξεις του δημοτικού, που βρίσκονται σε επικινδυνότητα για διαταραχές λόγου. Η επιλογή του συγκεκριμένου θέματος έγινε επειδή, σύμφωνα με τις μέχρι τώρα ερευνητικές προσπάθειες για τα ελληνικά δεδομένα στους μαθητές που αντιμετωπίζουν δυσκολίες μάθησης, εντοπίζονται κάποια ελλείμματα όσον αφορά την κοινωνικο-συναισθηματική επάρκεια των παιδιών με διαταραχές λόγου, σε σχέση με τους συνομηλίκους τους τυπικής ανάπτυξης. Στο πρώτο μέρος γίνεται μία προσπάθεια ώστε να δοθούν οι βασικοί ορισμοί της κατανόησης των συναισθημάτων και κατά συνέπεια της συναισθηματικής επάρκειας. Επιπρόσθετα, διαχωρίζονται οι έννοιες της συναισθηματικής και της κοινωνικής επάρκειας και δίνεται ο ορισμός των κοινωνικών δεξιοτήτων. Ακόμη, δίνονται οι ορισμοί των μαθησιακών δυσκολιών, και της κατηγορίας των διαταραχών λόγου, που απασχολεί την παρούσα εργασία. Στη συνέχεια γίνεται αναφορά στη βιβλιογραφία σχετικά με όσα γνωρίζουμε για τη συναισθηματική και κοινωνική επάρκεια των παιδιών με διαταραχές λόγου, και οι ειδικότερα αναφορικά με τις σχέσεις τους με τους συνομηλίκους. Έπειτα παρουσιάζονται ενδεικτικές παρόμοιες έρευνες και αναλύονται οι λόγοι διεξαγωγής της παρούσας εργασίας. Στη συνέχεια παρουσιάζεται η μεθοδολογία της έρευνας, στην οποία αναφέρονται οι σκοποί και τα ερευνητικά ερωτήματα, καθώς και η μέθοδος συλλογής του δείγματος και τα εργαλεία της έρευνας. Στα αποτελέσματα της έρευνας πρώτα αναλύονται οι πίνακες που προέκυψαν από την στατιστική ανάλυση των δεδομένων, και ύστερα ερμηνεύονται στη συζήτηση-σχολιασμό. Στα βασικά αποτελέσματα της έρευνας περιλαμβάνεται η επιβεβαίωση των διαφορών ανάμεσα στα παιδιά με διαταραχές λόγου και στα παιδιά τυπικής ανάπτυξης ως προς την κατανόηση των συναισθημάτων (απλά και μεικτά) και στις σχέσεις που διαμορφώνουν με τους συνομηλίκους, όταν πρόκειται για δραστηριότητες κατά τη διάρκεια του μαθήματος. Ωστόσο, δεν προέκυψε σημαντική σχέση ανάμεσα στην συναισθηματική κατανόηση και τις σχέσεις των συνομηλίκων. Συνοψίζοντας, παρουσιάζονται προτάσεις για αντίστοιχες μελλοντικές έρευνες καθώς και τρόποι εφαρμογής των αποτελεσμάτων της παρούσας εργασίας στο περιβάλλον της εκπαίδευσης
description: This research aims to examine the understanding of basic and mixed emotions as well as peer relationships of students in the first two primary classes, which are at risk for Specific Language Impairment (SLI). The topic of the research was chosen because, there is evidence to suggest that young students at risk for learning disabilities experience deficits in their socio-emotional competence. First, definitions of emotional understanding and social-emotional competence are given. Furthermore, the definitions of learning disabilities, and the category of Specific Language Impairment are given. Then literature review is undertaken on what we know about the emotional and social competence of children with SLI, and especially about their peer relationships. Next, the research methodology and the research findings are presented and interpreted in the discussion-commentary. The main findings of the research include the confirmation of the differences between children with SLI and children of typical development in terms of their emotional understanding and their peer relations. No significant association was found between emotional understanding and peer relationships. Proposals are presented for corresponding future surveys and for applying the results of this study in school settings